Southwest Wine

Velkommen til Italiensk Adventslunhc
2024-12-07 14:00 - 17:00 UTC | Quality Hotell Maritim Haugesund, Norway
Velkommen til nok en deilig adventslunch, denne gang inspirert av det italienske kjøkken og tradisjoner på Brovingen restaurant, Quality Hotel Maritim Haugesund!
Nyt en smakfull meny med italienske retter, perfekt tilberedt av Brovingens dyktige kokker og la deg friste av et utvalg av italienske viner som er perfekt tilpasset til maten.
Opplev den koselige atmosfæren på Brovingen, og la deg innhylle i julestemningen med deilig mat, god vin og hyggelig selskap. Er vi heldige får vi også et julekvad servert til maten.
Påmelding til Arild på VIPPS 48001653
Vi gleder oss til å ønske deg velkommen!
Southwestwines AS & Brovingen Restaurant Quality Hotel Haugesund

Helt Vilt med Southwestwines
2024-10-05 19:00 - 23:00 UTC
Høsten ankommer Brovingen!
Velkommen til Helt vilt med Southwestwines. Vi inviterer til en spennende 5-retters med vilt og sesongens beste råvarer. Høsten er en høytid for matelskere da skog, fjell og åkrene bugner av ferske og fantastiske råvarer!
De dedikerte vinimportørene i Southwestwines er med oss denne kvelden og forteller oss om vinene de har med for anledningen.

Påmelding via Quality Hotel Maritim’s nettside, se link

Vinsmaking på Brovingen Quality Maritim Hotel (trykk på tekst over for mer info)
2024-02-15 19:00 - 21:00 (Europe/Paris)
Fokuset på denne smakingen vi igjen være Frankrike, med bobler fra Champagne og to forskjellige viner fra de klassiske vinområdene; Bordeaux og Loire.
Vi kan denne gang spesielt glede oss til en smak av vår nye champagneprodusent, Crucifix fra landsbyen Avenay Val d’Or.
Vi starter smakingen med en gjensyn med vår gode produsent Eric Taillet, før vi skal få smake vår nye produsent, og således Norges premiere på en av hans champagner, «Le Craies».
Deretter beveger vi oss over til Bordeaux for å smake en av våre nye cuveer fra denne regionen før vi vender nesen nord-østover til Loire og appelasjonen Chinon. Herfra vil få servert en vin på vin basert på druen Cabernet Franc som her brukes alene, i motsetning til i Bordeaux hvor denne druen ofte inngår i Bordeaux viner.
Det vil denne gang bli servert et lett 3-retters kveldsmåltid fra kjøkkenet på Brovingen, spesielt tilpasset de utvalgte vinene.
Pris pr. person 875 kroner.
Forhåndspåmelding og betaling til Arild på VIPS 48001653 innen søndag 10 februar.

Quality Hotel Maritim og Southwestwines inviterer til vin&gourmet lunch 3 Juni 2023 kl. 1400
2023-06-03 14:00 - 16:30 (Europe/Paris)
Southwestwines er et lite Haugesundsbasert vinimport firma som spesialiserer seg på økologiske viner fra klassiske vinområder og representerer mindre produsenter som driver med ekte håndverk.
På denne lunch’en som vil bli servert i Kuppelen på Hotel Maritim, vil kjøkkenet servere en 3 retters gourmet lunch og Southwestwines vil servere og presentere vin tilpasset til rettene.
Vi vil få smake en rose cava til forretten fra Penedes/Spania, en Crozes Hermitage fra Rhone dalen/Frankrike og måltidet avsluttes med en ekte «classic cuvee» Champagne fra vår produsent Eric Taillet fra hjertet i Champagne.
Pris per. person 750 kroner. Forhåndspåmelding og betaling på VIPS til tlf 480 01 653; Arild Samuelsberg, innen Onsdag 24 Mai.

Bedehuset på Tittelsnes og Southwestwines inviterer til vin&boblesmaking 5 Mai 2023 kl. 1900
2023-05-05 19:00 - 21:00 UTC
Denne smakingen vil fokusere på musserende viner fra Spania og champagne fra Frankrike. Vi vil smake på 4 musserende viner som er basert på de 3 klassiske champagnedruene, samtidig som vi vil kjenne på forskjellene mellom drueblanding og regioner.
Vi vil starte med en rose cava som passer svært godt som aperitiff og lettere sommerretter. Videre vil vi få smake på en prisvinnende Cava Grand Reserva som er laget på champagne metoden. Videre vil vi smake på 2 forskjellige classic cuvee champagner. Etter dette vil vi som avslutning smake på to rødviner, en spansk rødvin basert på Tempranillo druen og en italiensk rødvin basert Nebbiolo fra Piemonte.

Grand Hotell og Southwestwines inviterer til boblesmaking
2023-03-18 19:00 - 22:00 UTC
Denne smakingen vil fokusere på musserende viner fra Spania, Frankrike og England. Vi vil smake på 6 musserende viner som er basert på 3 klassiske champagnedruene, samtidig som vi vil kjenne på forskjellene mellom drueblanding og regioner.
Vi vil starte med en rose cava som passer svært godt som aperitiff. Videre vil vi få smake en cava Grand Reserva som er laget på champagne metoden og 2 forskjellige classic cuvee champagner. Etter dette vil vi få smake på to musserende viner som er laget på en enkelt drue, nemlig en champagne laget på Pinot Munier og tilslutt en engelsk musserende laget på kun Pinot Noir.
